
A hőszivattyúk szerepe a lakossági hőellátásban

Az épületenergetikai hatékonyság növelésének egyik eszköze gáz alapú hőtermelés esetén a kondenzációs gázkazán, megújuló alapú hőellátás esetén pedig a hőszivattyú. A dolgozatomban e két korszerű rendszer energetikai szemléletű értékelését vizsgáltuk. Az új fűtési megoldások értékelése a korábbiakkal való összehasonlítással lehetséges, ehhez egy virtuális lakóépületet hívtunk segítségül. A valós éves fűtési energiaszükséglet meghatározásához teljes körű épületgépészeti számítást használtunk. A modellben ugyanazt a lakóépületet három különböző változatban vizsgáltuk. Az adatbázisba foglalt jellemzők ismeretében lehetőségünk van a különböző fűtési rendszerekre vonatkozóan az energiafelhasználás nagyságának és költségeinek számítására. A rendszerek minőségét a megtérülési időkkel jellemezzük.



